মুর্শিদাবাদে শান্তি ফেরাতে অতি সক্রিয় জঙ্গিপুর থানা, বিশেষ ডিউটিতে ২৩ জন পুলিশকর্তা

ওয়েবডেস্ক:  সংশোধিত ওয়াকফ বিলকে (Waqf Bill) ইস্যুতে উত্তপ্ত মুর্শিদাবাদ (Mushidabad)। পুলিশের কড়া নজরদারি চলছে। এই উত্তপ্ত আবহে পরিস্থিতি যাতে হাতের বাইরে না যায়, তার জন্য উদ্বিগ্ন রাজ্য সরকার (State Government)। ইতিমধ্যেই রাজ্যের বিভিন্ন জেলায়  কর্মরত ২৩ জন পুলিশকর্তা ও কর্মীদের ‘বিশেষ ডিউটিতে ডাকা হয়েছে জঙ্গিপুর পুলিশ (Jangipur Thana) জেলায়। রবিবার সকালে চারদিনের বিশেষ ডিউটিতে সামশেরগঞ্জ থানায় (Shamsherganj Police Station) রিপোর্ট করতে বলা হয়েছে তাঁদের। রাজ্যের অতিরিক্ত ডিজিপি আইনশৃঙ্খলা (Additional DGP Law and Order) একটি বিজ্ঞপ্তি জারি করে একথা জানিয়েছেন।

গতকাল রাতে পরিস্থিতি খতিয়ে দেখতে ঘটনাস্থলে যান দক্ষিণবঙ্গ ফ্রন্টিয়ারের বিএসএফ আইজি (BSF IG of South Bengal Frontier) ।  গতকাল বিএসএফের তরফ থেকে মুর্শিদাবাদে জওয়ানের সংখ্যা বৃদ্ধি করা হয়েছে । পশ্চিমবঙ্গের ডিজিপির সঙ্গে বৈঠকও করেন বিএসএফ দক্ষিণবঙ্গ ফ্রন্টিয়ারের আইজি কর্ণি সিং শেখাওয়াত (IG Karni Singh Shekhawat) ।

আরও পড়ুন: মুর্শিদাবাদ নিয়ে কেন্দ্রীয় স্বরাষ্ট্রসচিবের সঙ্গে ভিডিও বৈঠক করলেন ডিজি রাজীব কুমার

উল্লেখ্য, ওয়াকফ বিলকে রণক্ষেত্রের চেহারা নেয় মুর্শিদাবাদ। পরিস্থিতির বিবেচনা করে কেন্দ্রীয় বাহিনী মোতায়েনের নির্দেশ দিয়েছে হাইকোর্ট। বিচারপতি সৌমেন সেনের বক্তব্য, এই ধরনের ঘটনা ঘটলে আদালত চুপ করে বসে থাকতে পারে না। পুলিশের সঙ্গে একসাথে কাজ করবে কেন্দ্রীয় বাহিনী। চাইলে অন্য জায়গাতেও আইনশৃঙ্খলা নিয়ন্ত্রণে ডাকা যাবে কেন্দ্রীয় বাহিনী। অপরাধীদের শনাক্ত করে দ্রুত ব্যবস্থা নেওয়া হবে। শান্তি ফিরিয়ে আনাই মূল লক্ষ্য।

উল্লেখ্য, শুক্রবার সংশোধিত ওয়াকফ আইনের প্রতিবাদে সুতি থানার সাজুর মোড় এলাকায় অবরোধ চলছিল। সেই সময় পুলিশের সঙ্গে সংঘর্ষ বাঁধে বিক্ষোভকারীদের। রণক্ষেত্রের চেহারা নেয় জেলার বিস্তীর্ণ এলাকা। উত্তেজনা ছড়িয়ে পড়ে সামসেরগঞ্জ ও জঙ্গিপুরে। সরকারি বাসে আগুন ধরিয়ে দেওয়া হয়। রেহাই দেওয়া হয়নি অ্যাম্বুলেন্সকেও। আক্রান্ত হয় পুলিশও। প্রাণ বাঁচাতে মসজিদে আশ্রয় নেয় একাধিক পুলিশকর্মী।  উত্তর ও দক্ষিণবঙ্গের মধ্যে সড়ক যোগাযোগ বিচ্ছিন্ন হয়ে যায়। ফারাক্কা-আজিমগঞ্জ রুটে ট্রেন চলাচলও থমকে যায়। ধুলিয়ানগঞ্জ ও নিমতিতার মধ্যে ট্রেন চলাচল ব্য়াহত হয়। বিক্ষোভ সহিংসতার আকার নেয়, মৃত্যু হয় তিনজনের। ১৩০ জনেরও বেশি গ্রেফতার করা হয়েছে।

পরিস্থিতি সামাল দিতে মাঠে নামে বিএসএফ। শুক্রবার দুপুরে সামশেরগঞ্জের ডাকবাংলো মোড় থেকে সুতির সাজুর মোড় পর্যন্ত অংশে ১২ নম্বর জাতীয় সড়ক অবরোধ করেন ওয়াকফ-প্রতিবাদীরা। ফলে ব্যাহত হয় স্বাভাবিক জনজীবন।

দেখুন অন্য খবর: